Bolesť a Opuch po Operácii Kolena: Ako sa Vysporiadať s Ťažkosťami Pomocou Injekcií a Tabletok
Som po operácii kolena tep 3 týždňa mám bolesti a opuch beriem inekcie clexane aké tabletky môžem proti bolesti
Dobrý deň.
Ďakujeme za Vašu otázku.
Počas aplikácie lieku Clexane je možné podávať na tlmenie bolesti lieky s obsahom paracetamolu (Paralen, Panadol). Vhodnou voľbou môže byť taktiež liek
Valetol
, ktorý obsahuje 3 liečivá paracetamol, propyfenzón a kofeín. Liek sa používa pri bolesti hlavy, zubov, migréne, bolesti pri nachladnutí, pooperačnej a reumatickej bolesti, ischiase (bolesť v krížoch s vyžarovaním do dolných končatín), neuralgii (bolesť nervového pôvodu, záchvatová bolesť v priebehu nervu) a bolestivej menštruácii. Liek sa užíva pri bolesti v dávke 1–2 tablety, ďalej podľa potreby po jednej tablete v minimálne 4-hodinových intervaloch najviac do celkovej dávky 5 tabliet za deň.
Z voľnopredajných analgetík sú dostpuné taktiež lieky s obsahom ibuprofénu, diklofenaku, kyseliny acetylsalicylovej alebo naproxénu. Všetky spomínané liečivá patria do skupiny nesteroidných antiflogistík, ktoré môžu podmieňovať vznik erózii a vredov v GIT s následným rizikom krvácania pri súčasnom podávaní s liekom Clexane. Kombináciu liekov musí preto zvážiť lekár a pravidelne sledovať zrážanlivosť krvi (monitorovanie INR).
Prajem skorú úľavu od ťažkostí.
S pozdravom
Mgr. Barbora Bičanovská